Public procurement notice: Contract Notice
Published: 2023-11-03
Buyer: ΕΠΙΤΕΛΙΚΗ ΔΟΜΗ ΕΣΠΑ ΥΠΟΥΡΓΕΙΟΥ ΔΙΚΑΙΟΣΥΝΗΣ
Country: GR
Contract type: Services
Procedure: Open procedure
CPV classification: 30200000 | 48000000 | 72212900: Miscellaneous software programming services | 72261000: Software support services | 72500000
Estimated value: 1495000 EUR
Submission deadline: 2024-01-22
Award criteria: The most economic tender

Technical requirements: «Έλεγχοι και υπηρεσίες ασφάλειας και προστασίας δεδομένων του Ολοκληρωμένου Συστήματος Διαχείρισης Δικαστικών Υποθέσεων της Διοικητικής Δικαιοσύνης, ΥΕ3 της Πράξης Ψηφιακή αναβάθμιση ΟΣΔΔΥ ΔΔ, 5069423
Αντικείμενο της σύμβασης είναι οι έλεγχοι και υπηρεσίες ασφάλειας και προστασίας δεδομένων στο Ολοκληρωμένου Συστήματος Διαχείρισης Δικαστικών Υποθέσεων της Διοικητικής Δικαιοσύνης» (ΟΣΔΔΥ ΔΔ), δηλαδή στο Συμβούλιο της Επικρατείας, στη Γενική Επιτροπεία των Διοικητικών Δικαστηρίων και στα Τακτικά Διοικητικά Δικαστήρια όλης της Χώρας. Στο αντικείμενο του Έργου περιλαμβάνεται η εκπόνηση Σχεδίου Ασφαλείας του πληροφοριακού συστήματος ΟΣΔΔΥ ΔΔ, η παροχή υπηρεσιών SoC-as-a-service για δύο (2) έτη, καθώς και η παροχή εγγύησης καλής λειτουργίας για δύο (2) έτη από την οριστική παραλαβή υλικού & λογισμικού. Επίσης, η συστηματική συνεργασία με τον Ανάδοχο του Κυρίως Έργου της ανάπτυξης του ΟΣΔΔΥ ΔΔ για την ομαλή ενσωμάτωση των αναγκαίων ρυθμίσεων και διαδικασιών τις οποίες θα περιγράψει ο Ανάδοχος του παρόντος έργου στο πληροφοριακό σύστημα που αναπτύσσει ο Ανάδοχος του Κυρίως Έργου.
Το έργο περιλαμβάνει, επιγραμματικά, τις εξής Φάσεις: (1) Ασφάλεια Πληροφοριακών Συστημάτων, (2) Προστασία Προσωπικών Δεδομένων, (3) Αποτροπή Ειδικών Τύπων Κυβερνοεπιθέσεων, (4) Διαλειτουργικότητα, (5) Εκπαίδευση & Τεκμηρίωση και (6) Αναφορές, Συμβουλευτική & Υποστήριξη.
Η Φάση αφορά την παροχή υπηρεσιών συμβούλου ανάπτυξης, εξάπλωσης (roll-out) και εφαρμογής Συστήματος Διαχείρισης Ασφάλειας Πληροφοριών (ΣΔ¬ΑΠ) που καλύπτει όλες τις τεχνολογικές λειτουργίες του ΟΣΔΔΥ ΔΔ (π.χ. ανάπτυξη, συντήρηση, δοκιμές κ.λπ.) με καθορισμένη ταξινόμηση και δομή διακυβέρνησης (π.χ. ρόλοι/αρμοδιότητες, διαδικασία συμμόρφωσης, εκπαίδευση κ.λπ.).
Η Φάση αυτή αποβλέπει στον ακριβή καθορισμό των απαιτήσεων συμμόρφωσης του ΟΣΔΔΥ ΔΔ προς τον ΓΚΠΔ. Ο Ανάδοχος θα εκπονήσει ειδική μελέτη, όπως περιγράφεται στη συνέχεια, προκειμένου να καλύψει τις απαιτήσεις προστασίας προσωπικών δεδομένων και να συμμορφωθεί το ΠΣ του ΟΣΔΔΥ ΔΔ με τον ΓΚΠΔ.
Πρέπει να προσφερθούν και να εγκατασταθούν Αναχώματα Ασφάλειας (Firewalls), λογισμικό προστασίας τερματικών, αντιμετώπισης επιθέσεων, καθώς και SOCaaS (Security O¬pe¬ra¬tions Center as-a-Ser¬vi¬ce).
Να διασφαλίζεται διαλειτουργικότητα με πολλαπλά λειτουργικά συστήματα (UBUNTU, Windows, Android κ.λπ.), με υπάρχοντα VPN, καθώς και με τον υπάρχοντα δικτυακό εξοπλισμό.
Να παρασχεθεί εκπαίδευση σε ομάδα στελεχών που θα υποδείξει το ΣτΕ τόσο στην προσφερθείσα υλικοτεχνική υποδομή (υλικό και λογισμικό), όσο και στην εγκατάσταση, παραμετροποίηση και λειτουργία του συστήματος. Η εκπαίδευση να γίνει από πιστοποιημένο προσωπικό.
Να περιγραφούν τα εργαλεία/μέθοδοι διενέργειας των Ελέγχων Ασφάλειας (Penetration Tests, Pen Test) στα ενεργά συστήματα και στις διαδικτυακές και εσωτερικές εφαρμογές. Να αναφερθούν τα ευρήματα των ελέγχων, ταξινομημένα ανά επίπεδο επικινδυνότητας. Να διατυπωθούν συστάσεις για περιορισμό της επικινδυνότητας, με επισήμανση τυχόν παραλείψεων και εφικτών βελτιώσεων.
-	Παρακολούθηση πορείας υλοποίησης, απολογισμό εργασιών και εκροών, προγραμματισμό επόμενων ενεργειών/εργασιών
-	Συντονισμό των κύκλων παραλαβών των παραδοτέων (π.χ. παρακολούθηση και συντονισμός των υποβολών και επανυποβολών, των σχολίων/παρατηρήσεων που θέτει το ΟΣΔΔΥ ΔΔ, των προσαρμογών/διορθώσεων που γίνονται κ.λπ.)
-	Συνεργασία με τον ανάδοχο του Υποέργου 2 «Παροχή Υπηρεσιών Τεχνικού Συμβούλου (Πιστοποίησης Φυσικού Αντικειμένου) του έργου “Ψηφιακή Αναβάθμιση ΟΣΔΔΥ ΔΔ” της Πράξης “Ψηφιακή αναβάθμιση ΟΣΔΔΥ ΔΔ” (κωδ. ΟΠΣ 5069423).
Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της Αναθέτουσας Αρχής μέχρι δεκαπέντε (15) μήνες, ύστερα από σχετικό αίτημα του Αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του Αναδόχου.
Το μονομερές δικαίωμα προαίρεσης εκ μέρους της Αναθέτουσας Αρχής ή του κυρίου του έργου που αφορά στις υπηρεσίες συντήρησης τριών (3) ετών, μετά το πέρας της περιόδου Εγγύησης, δεν μπορεί να υπερβαίνει το 30% του συνολικού προϋπολογισμού υλοποίησης και ασκείται κατόπιν εισήγησης του αρμόδιου γνωμοδοτικού οργάνου (ΕΠΠΕ), με απόφαση του Υπουργού Δικαιοσύνης ή του Προέδρου του ΣτΕ και πρόσκληση του Αναδόχου προς υπογραφή σύμβασης συντήρησης, κατά τη διάρκεια της περιόδου εγγύησης καλής λειτουργίας και οπωσδήποτε πριν από τη λήξη της. Για την έκδοση της παραπάνω εισήγησης απαιτείται η προηγούμενη σύμφωνη γνώμη του Τμήματος Συστημάτων, Δικτύων και Κυβερνοασφάλειας, καθώς και του Τμήματος Εφαρμογών, Βάσεων Δεδομένων και Στατιστικών Στοιχείων του ΣτΕ. Ανώτατο ποσοστό 30% επί του συμβατικού τιμήματος, δηλαδή 345.000,00 €, χωρίς ΦΠΑ.
Η παρούσα σύμβαση αφορά στο Υποέργο Νο 3 της Πράξης «Ψηφιακή αναβάθμιση ΟΣΔΔΥ ΔΔ» η οποία έχει ενταχθεί στο Επιχειρησιακό Πρόγραμμα «Μεταρρύθμιση Δημόσιου Τομέα 2014-2020» με βάση την Απόφαση Ένταξης με ΑΠ 304/4-3-22 (ΑΔΑ: ΨΕ6Α46ΜΠΥΓ-ΑΗΛ) και κωδικό MIS 5069423. Η σύμβαση χρηματοδοτείται από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξη) και από εθνικούς πόρους μέσω του ΠΔΕ.

Eligibility requirements: 1. Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε: α) κράτος-μέλος της Ένωσης, β) κράτος-μέλος του Ευρωπαϊκού Οικονομικού Χώρου (Ε.Ο.Χ.), γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4-7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) σε τρίτες χώρες που δεν εμπίπτουν στην περίπτωση γ΄ της παρούσας παρ. και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων. Στο βαθμό που καλύπτονται από τα Παραρτήματα 1, 2, 4-7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης. 2. Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Η Αναθέτουσα Αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση. 3. Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της Αναθέτουσας Αρχής αλληλέγγυα και εις ολόκληρον. Σε περίπτωση ανάθεσης της σύμβασης στην ένωση, η ευθύνη αυτή εξακολουθεί μέχρι πλήρους εκτέλεσης της σύμβασης. Επισημαίνεται ότι στην προσφορά απαραιτήτως πρέπει να προσδιορίζεται η έκταση, το είδος της συμμετοχής και η αντιστοιχούσα κατανεμημένη αμοιβή κάθε μέλους της Ένωσης/Κοινοπραξίας καθώς και ο εκπρόσωπος/συντονιστής της. Τυχόν υφιστάμενες μεταξύ τους συμφωνίες, περί κατανομής των ευθυνών τους, έχουν ισχύ μόνον στις εσωτερικές τους σχέσεις και σε καμία περίπτωση δεν δύνανται να προβληθούν έναντι της Αναθέτουσας Αρχής ως λόγος απαλλαγής του ενός μέλους από τις ευθύνες και τις υποχρεώσεις του άλλου ή των άλλων μελών για την ολοκλήρωση της Σύμβασης. Φυσικό ή νομικό πρόσωπο που συμμετέχει αυτόνομα ή με άλλα φυσικά ή νομικά πρόσωπα στο διαγωνισμό, δεν μπορεί επί ποινή αποκλεισμού να μετέχει σε περισσότερες από μία προσφορές.

Award value: 1495000